रत्नेश पाण्डेय
रत्नेश पाण्डेय (जन्म 12 मई 1985) एक भारतीय पर्वतारोही हैं, जिन्होंने 2016 में विश्व के सबसे ऊँचे पर्वत शिखर माउंट एवरेस्ट पर चढ़ाई की थी। इन्होंने यूरोप, अफ्रीका महाद्वीप समेत 10 देशों में 21 से अधिक पर्वत शिखरों पर सफलतापूर्वक आरोहण किया हैं। रत्नेश ने मोटरबाइक स्टंट के लिए गिनीज़ वर्ल्ड रिकॉर्ड्स बनाया है। उन्हें नवंबर 2016 में मध्य प्रदेश सरकार द्वारा खेल अलंकरण पुरस्कार से सम्मानित किया गया। 2022 में खेल एवं युवा मंत्रालय, भारत सरकार ने इन्हें फिट इंडिया चैंपियन नियुक्त किया हैं।